 *  * 

„Европейски земеделски фонд за развитие на селските райони – Европа инвестира в селските райони”

**ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г.**

**Сдружение „МИГ Луковит-Роман”**

**Споразумение за изпълнение на СВОМР №РД50-22/25.03.2019 г.**

**О Б Я В А**

**За прием на проектни предложения към Стратегията за водено от общностите местно развитие на Сдружение „Местна инициативна група Луковит-Роман“, финансирана чрез „Програма за развитие на селските райони 2014 – 2020 г.**

**СДРУЖЕНИЕ „МЕСТНА ИНИЦИАТИВНА ГРУПА ЛУКОВИТ-РОМАН“**

**Открива процедура за подбор на проектни предложения**

**за предОставяне на безвъзмездна финансова помощ**

|  |
| --- |
| **Процедура за подбор на проектни предложения:**  **BG06RDNP001-19.510 „МИГ Луковит-Роман“ - мярка 19-7.5 „Инвестиции за публично ползване в инфраструктура за отдих, туристическа инфраструктура“ от Стратегия за водено от общностите местно развитие на „Местна инициативна група Луковит-Роман”** |

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

|  |
| --- |
| **19-** **7.5. „Инвестиции за публично ползване в инфраструктура за отдих, туристическа инфраструктура“** |

**2. ДОПУСТИМИ КАНДИДАТИ**

|  |
| --- |
| **Допустими кандидати по настоящата процедура за предоставяне на БФП са:**1. Общините от територията на МИГ – община Луковит и община Роман;

 2. Юридически лица с нестопанска цел (ЮЛНЦ) от територията на МИГ. |

**3. ДОПУСТИМИ ДЕЙНОСТИ**

|  |
| --- |
|  **По настоящата процедура по Мярка 7.5 "Инвестиции за публично ползване в инфраструктура за отдих, туристическа инфраструктура", допустими за подпомагане са следните дейности:*** Изграждане, реконструкция, ремонт, закупуване на оборудване и/или обзавеждане на туристически информационни центрове;
* Изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство;
* Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;
* Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;
* Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).
 |

**4. ДОПУСТИМИ РАЗХОДИ**

|  |
| --- |
| **Допустимите разходи за прилагане на подмярка 7.5. „Инвестиции за публично ползване в инфраструктура за отдих, туристическа инфраструктура” са:**1. Изграждането, включително отпускането на лизинг, или подобренията на недвижимо имущество;
2. Закупуването или вземането на лизинг на нови машини и оборудване, обзавеждане до пазарната цена на актива;
3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;
4. Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

  Разходите по т. 3 не трябва да надхвърлят 12% от сумата на разходите по т. 1, 2 и 4, а разходите, свързани с консултации (попълване на анализ разходи-ползи (финансов анализ), извършване на предпроектни проучвания и окомплектоване на пакета документи, и консултантските услуги, свързани с изпълнението и отчитане на дейностите по проекта до изплащане на помощта) не следва да надхвърлят **5 на сто** от стойността на допустимите разходи. Оперативните разходи, свързани с предоставянето на услугите са недопустими за подпомагане по подмярката. Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС. Закупуването чрез финансов лизинг на активите е допустимо, при условие че бенефициентът на помощта стане собственик на съответния актив не по-късно от датата на подаване на заявката за междинно или окончателно плащане за същия актив.  |

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| **1. Първи краен срок за кандидатстване:** **Начален срок за подаване на проектните предложения: 30.06.2021 г.****Краен срок за подаване на проектните предложения: 30.09.2021 г., 17:00 часа.****2. Втори краен срок за кандидатстване:**В случай, че е налице неусвоен финансов ресурс от първия краен срок на кандидатстване, МИГ предвижда втори краен срок през 2022г., **Начален срок за подаване на проектните предложения: 01.03.2022г.****Краен срок за подаване на проектни предложения: 31.05.2022г., 17:00 часа.****Място на подаване на проектни предложения:**Информационна система за управление и наблюдение на средствата от ЕС в периода 2014-2020 г. в България (ИСУН 2020), чрез модула „Е-кандидатстване“ на следния интернет адрес: <https://eumis2020.government.bg>.  |

**6. БЮДЖЕТ НА ПРИЕМА**

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| **Общ размер на безвъзмездната финансова помощ**  | **Средства от ЕЗФРСР****(сума/процент)** | **Национално съфинансиране****(сума/процент)** |
| **200 000,00 лева** | **(90%) - 180 000,00 лева** | **(10 %) - 20 000,00 лева** |

 |

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

|  |  |
| --- | --- |
| **Минимален размер на безвъзмездната финансова помощ** | **Максимален размер на безвъзмездната финансова помощ** |
| **10 000,00 лева** | **200 000,00 лева**  |

**8. ПРОЦЕНТ НА СЪФИНАНСИРАНЕ**

|  |
| --- |
| Съгласно Стратегията за Водено от общностите местно развитие на МИГ Луковит –Роман:Финансова помощ по мярката се предоставя под формата на възстановяване на действително направени и платени допустими разходи.Финансовата помощ е в размер 100 % от общите допустими разходи за проекти, които след извършване на инвестицията не генерират нетни приходи.Финансовата помощ е в размер 100 на сто от общия размер на допустимите за финансово подпомагане разходи за проекти, които след извършване на инвестицията ще генерират нетни приходи, но размерът на допустимите за финансово подпомагане разходи за проекта не надхвърля левовата равностойност на 50 000 евро. Размерът на финансовата помощ за проекти, които след извършване на инвестицията ще генерират нетни приходи се определя въз основа на анализ „разходи-ползи“. |

**9. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |
| --- |
| **Постъпилите проектни предложения се оценяват в съответствие със следните критерии за подбор от одобрената СВОМР:** |
| **Критерии за ОЦЕНКА** | **Точки** |
| Проектът е представен от неправителствена организация | 20 |
| Проектът предлага инвестиция в туристически атракции/услуги, които са значими за идентичността на региона и за популяризиране на културното наследство | 20 |
| Брой население в населените места, където ще се извършват допустимите дейности, като се дава предимство на по-големият брой население | 5 |
| Проектът създава нова (несъществуваща досега на територията на МИГ) инфраструктура | 30 |
| Проектът предлага инвестиции в туристически атракции/услуги, чрез използването на ИТ технологии | 10 |
| Проектът надгражда постигнат/и резултат/и от предишни дейности на кандидата | 10 |
| Проектът създава работни места на местни жители | 5 |
| **Общо:** | **100 т.** |

Максималният брой на точки по настоящата процедура е 100.

За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 30 точки.

За проектни предложения, които са получили еднакъв брой точки на етап „Техническа и финансова оценка“ и има недостиг на средства за финансирането им, класирането ще се извърши по следния начин: Приоритет ще имат проектните предложения получили по-голям брой точки по критерий „Проектът създава работни места на местни жители“. В случай, че проектните предложения имат равен брой точки по посочения критерий, те ще бъдат класирани, съобразно получените точки по критерий „Проектът създава нова (несъществуваща досега на територията на МИГ) инфраструктура“.

**10. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

|  |
| --- |
| При условията на чл. 26, ал. 8 от ЗУСЕСИФ, кандидат в процедурата може да иска разяснения по документите и условията за предоставяне на финансова помощ в срок до три седмици преди изтичането на срока за кандидатстване на следния електронен адрес: office@mig-lr.eu. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ Луковит-Роман и на страницата на ИСУН в срок до две седмици преди изтичането на срока за кандидатстване.Лица за контакт: Надя Иванова; Жасмина Аврамова; Бисерка Николова. е-mail: office@mig-lr.eu Пълният пакет документи за кандидатстване са публикувани на следните интернет адреси:* на сайта на Сдружение „МИГ Луковит-Роман“: <http://mig-lr.eu/>
* на сайта на ИСУН <http://eumis2020.government.bg/> .
 |

**11. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

|  |
| --- |
| Подаването на проектно предложение по настоящата процедура се извършва по изцяло електронен път, чрез **Информационна система за управление и наблюдение на средствата от ЕС в периода 2014-2020 г. в България (ИСУН 2020),** чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/). |